SREDA, 8. april 2020

Dragi šestošolci,

spodaj vam posredujem rešitve učnega lista. Upam, da vam delo ni bilo pretežko. Pri prislovu je pomembno, da ga ločujemo od pridevnika, ki ima vprašalnice 'kakšen, kateri, čigav in koliko'.

Danes boste ponovili števnik. Učni list se nahaja pod rešitvami za prislov. Pokukajte si v delovne zvezke na strani 107, celotno poglavje 23. Spomnite se, kako smo v učilnici za zgodovino na tablo pisali tiste dooolge številske kolobocije.

Da vas malo spomnim. Vprašalnici za števnike sta 'koliko in kateri'. Pri vprašalnici za 'koliko' pišemo števila narazen. Torej enice in desetice skupaj, stotice in tisočice pa ločeno. Pri vprašalnici 'kateri' pa vse pišemo skupaj, ne glede na to, koliko je dolga beseda.

Lepo vas pozdravljam!

Vaša učiteljica Urša

**PRISLOV (rešitve)**

**1. V povedi podčrtaj prislove, nato se po njih vprašaj in jim določi vrsto.**

Včasih smo doma radi peli. Kdaj smo doma radi peli? (časovni)

Preživljali smo zelo lepe trenutke. Kakšne trenutke smo preživljali? (načinovni)

Kmalu se bomo srečali. Kdaj se bomo srečali? (časovni)

Dvakrat ti je že povedala, tretjič ti ne bo. Kako ti je povedala? (načinovni) Kdaj ti ne bo povedala? (časovni)

**2. Razloži razliko med podčrtanima prislovoma.**

Potrkala je in vstopila noter. Notri je bilo lepo.

\*Zaenkrat bo dovolj, če veste, da sta vprašalnici različni: Kam je vstopila? g je bilo lepo?

Razlika je še v določnosti, vendar bomo o tem kdaj drugič.

**3. Podčrtane besede prepiši v preglednico in jo reši.**

Ta naloga je zame trd oreh. Trdo sem garala za dobre ocene.

Čaka jo svetla prihodnost. Bilo je svetlo.

Te hlače so tesne. Tesno mi je pri srcu.

|  |  |
| --- | --- |
| PRIDEVNIKI: trd, svetla, tesne | PRISLOVI: trdo, svetlo, tesno |
| VPRAŠALNICA: Kakšen | VPRAŠALNICA: Kako |

**4. Navedenim prislovom poišči prislove z nasprotnim pomenom.**

blizu daleč pogumno boječe navzdol navzgor

levo desno nikoli vedno naprej nazaj

**5. Besedo DOLGO uporabi v povedi kot prislov**

**Primer:** Dolgo je trajalo, da je prišel iz tujine.

**6. Navedenim prislovom poišči sopomenke (prislove s podobnim pomenom).**

zopet spet naposled potem nocoj zvečer

**7. Iz podčrtanih besednih zvez tvori prislove, kjer je mogoče.**

V Sloveniji živijo po večini Slovenci. večinoma Ravnal se je po večini. / \*ne gre, ker pomeni, da se je ravnal tako kot drugi.

Pred kontrolno si po navadi ne dela skrbi. navadno Povprašal ga je po navadi iz otroških let. /\* ne gre, ker gre za neko navado, rutino.

**ŠTEVNIK**

**1. Krepko natisnjene števnike prepiši v preglednico.**

Rekel je, da gre za **dva** dni, a danes teče že **peti** dan in še ga ni. –France Prešeren se je rodil **3.** decembra **1800**. – Ta knjiga je iz **petnajstega** stoletja. – **Tisočdevetstoenaindevetdesetega** smo po **1000** letih spet dobili samostojnost.

|  |  |
| --- | --- |
| Glavni števniki | Vrstilni števniki |
|  |  |
| vprašalnica | vprašalnica |

**2. Na prazna mesta vstavi EN ali EDEN.**

\_\_\_\_\_\_ človek je stal, drugi je sedel. – Dva zmoreta več kot \_\_\_\_\_\_. – Bil je \_\_\_\_\_\_ od njih.

**3. Števnike zapiši s številko.**

peti \_\_\_\_\_\_ pet \_\_\_\_\_\_ stodvainštirideseti \_\_\_\_\_\_ sto dvainštirideset \_\_\_\_\_\_\_

**4. Števnike zapiši z besedo.**

315 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 67 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

315. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 300 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1786 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 1 000 000 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**5. Prečrtaj napačne zapise in jih popravi.**

6.razred 9. 3. 2016 Prešernova ul.8 10kg krompirja 2 dcl vode

popust 25% ob 12.30 uri 25 EUR ob 15.40 300€ -10°C

**6. Na glas preberi letnice.**

1918 leta 2016 1999. leta 1951.

**7. Napiši piko ob številki, kjer je potrebno.**

Prva svetovna vojna se je začela 1914\_\_ leta. – Leto 1939\_\_ štejemo za začetek 2\_\_ svetovne vojne. – v 80\_\_ letih 20\_\_ stoletja je bil popularen punk. – prepovedano do 3\_\_leta starosti.